Public procurement notice: Dynamic Purchasing System
Published: 2022-12-28
Buyer: Region Midtjylland
Country: DK
Contract type: Supplies
Procedure: Restricted procedure
CPV classification: 33100000
Submission deadline: 2023-01-24
Award criteria: The most economic tender

Technical requirements: Udbuddet omfatter etablering af et dynamisk indkøbssystem (DIS) til indkøb af hurtigtest for SARS-CoV-2. Region Midtjylland fungerer som indkøbscentral for de dansker regioner i regi af Regionernes Fælles Indkøb ("RFI"), alle landets kommuner v/KVIk) samt alle statslige institutioner i Danmark. Alle enheder, der hører under de foranstående ordregivende myndigheder er også omfattet af indkøbscentralen. Ved etableringen af DIS etableres en base af leverandører, der kan levere hurtigtest. På baggrund af den nuværende lagerbeholdning og smittetryk er der ikke aktuelt planer om at foretage konkrete indkøb på DIS. Såfremt situationen med Covid-19 skulle ændre sig, forventes det at der vil blive foretaget indkøb på DIS. Det forventes i så fald at behovet vil ligge fra ca. 500000 til ca. 2500000 tests om ugen. Alle leverandører kan som udgangspunkt søge optagelse på systemet, ligesom alle leverandører kan blive optaget i systemet efter det er sat i drift.
Det dynamiske indkøbssystem etableres med henblik på at foretage indkøb af hurtigtest til dækning af behovet herfor hos alle landets regioner, kommuner og statslige institutioner til brug for genåbning af samfundet i forbindelse med covid-19 pandemien. Det dynamiske indkøbssystem er opdelt i 3 kategorier:
Det er vanskeligt at forudsige behovet for indkøb af hurtigtest, idet dette afhænger af udviklingen af Covid-19. Baseret på historikken for indkøb af hurtigtest vil et maksimalt indkøb af hurtigtest på DIS dog udgøre 2000000000 stk. Der gøres dog opmærksom på, at der ikke aktuelt er planlagt indkøb på DIS, og den maksimale mængde forventes således heller ikke realiseret.
Ansøger skal have en positiv egenkapital på minimum 15000000 kr. i det seneste afsluttede regnskabsår. Ansøger skal derudover have haft en omsætning på minimum 45000000 kr. i det senest afsluttede regnskabsår.
Ansøger skal angive ansøgers væsentligste referencer for gennemførte leveringer af SARS-CoV-2 antigen selvtest på minimum 500.000 stk. inden for de seneste 3 år. Ansøger skal i beskrivelsen af sine referencer angive kunde, tidspunktet for leverancen samt antallet af leverede antigen selvtest.
Ansøger skal indenfor de seneste 3 år som minimum have én reference for gennemført levering af minimum 500000 SARS-CoV-2 antigen hurtigtest som én samlet leverance.
Ethvert indkøb på det dynamiske indkøbssystem vil ske ved, at der foretages udbud blandt alle de tilbudsgivere, der er tilmeldt den pågældende kategori i det dynamiske indkøbssystem. Konkret beskrivelse af indkøbet, tildelingskriterier, kontrakt/samhandelsbetingelser, vilkår mv. fremsendes i forbindelse med det enkelte udbud til de leverandører, der er optaget på den relevante kategori. Ordregivende myndighed kan vælge at benytte sig af periodekøbsaftaler i forbindelse med tildelinger på det dynamiske indkøbssystem.
Det er en betingelse for optagelse på det dynamiske indkøbssystem, at ansøger ikke er omfattet af de obligatoriske udelukkelsesgrunde i udbudslovens §§ 134a, 135 eller 136 eller af de frivillige udelukkelsesgrunde i udbudslovens § 137, stk. 1, nr. 1, nr. 2 og nr. 3. Ansøger skal derfor erklære, at ansøger ikke befinder sig i en af de ovenstående udelukkelsesgrunde. Erklæringen afgives ved udfyldelse af Det fælles europæiske udbudsdokument (ESPD). Ansøger skal udfylde ESPD del II-VI. Der henvises til udbudsbetingelserne for nærmere information om udfyldelsen af ESPD.
Klage over ikke at være optaget på det dynamiske indkøbssystem skal være indgivet til Klagenævnet for udbud inden 20 kalenderdage fra dagen efter afsendelse af en underretning til de berørte ansøgere om hvem der er optaget. Andre klager skal være indgivet til Klagenævnet for udbud inden 45 kalenderdage efter ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere. Samtidigt med klagens fremsendelse til Klagenævnet for Udbud skal klageren sende en kopi af klagen med bilag til ordregiveren, gerne pr. mail.